— У Год культуры мы будзем адкрываць з дапамогай Мастацкага музея шмат новых старонак гісторыі нацыянальнага мастацтва. Гэтай восенню папоўніцца выстава, арганізаваная для Ватыкана, і адбудзецца яе прэзентацыя ў Мінску. Новыя сустрэчы з прыгожым чакаюць і пазней. Восенню 2017 года плануецца вялікая экспазіцыя адрэстаўраваных прадметаў сакральнага мастацтва, — расказвае Уладзімір Пракапцоў і падкрэслівае адну асаблівасць: — Некаторыя рэчы — іконы, прадметы дэкаратыўна-прыкладнога мастацтва — будуць адрэстаўраваныя толькі напалову, каб можна было наглядна паказаць іх стан да і пасля, даць магчымасць гледачу зразумець, наколькі карпатлівая праца мастака, які аднаўляе шэдэўры.